**Hysbysiadau Statudol 2023/2024**

Mae Datganiad Cyfrifon Drafft 2023/2024 ar gyfer Cyngor Bwrdeistref Sirol Blaenau Gwent yn cael ei baratoi yn unol â Chodau Ymarfer Cyfrifo, Safonau Cyfrifyddu a darpariaethau Statudol perthnasol CIPFA. Fodd bynnag, nid yw’r Cyfrifon hyn wedi’u cwblhau a’u hardystio gan y Swyddog Ariannol Cyfrifol erbyn 31 Mai 2024 ac felly mae angen yr hysbysiad a ganlyn i gydymffurfio ag adran 10(4) o Reoliadau Cyfrifon ac Archwilio (Cymru) 2014:

Nid yw’r Datganiad Cyfrifon ar gyfer 2023/2024 wedi’i gwblhau eto oherwydd blaenoriaethu cwblhau ac archwilio cyfrifon 2022/2023. O ganlyniad, nid yw’r Swyddog Ariannol Cyfrifol wedi llofnodi ac ardystio’r cyfrifon ar gyfer y flwyddyn a ddaeth i ben 31 Mawrth 2024.

Mae'r Awdurdod yn bwriadu cwblhau'r gwaith o baratoi'r Datganiad Cyfrifon Drafft erbyn 30 Medi 2024. Bryd hynny, bydd y Swyddog Ariannol Cyfrifol yn ystyried y gofyniad i lofnodi ac ardystio'r Cyfrifon yn unol â'r rheoliadau perthnasol.

Ar ôl eu cwblhau, bydd y Cyfrifon Drafft yn destun archwiliad cyhoeddus ac archwiliad allanol fel sy'n ofynnol gan Reoliadau Cyfrifon ac Archwilio (Cymru) a Deddf Archwilio Cyhoeddus Cymru. Mae’r Awdurdod yn bwriadu cyhoeddi’r Cyfrifon Drafft erbyn 30 Medi 2024 pan ystyrir eu bod yn berthnasol gywir ac nad ydynt yn gamarweiniol i’r defnyddiwr ac (yn amodol ar gwblhau’r archwiliad) cyflwyno’r Cyfrifon Terfynol i’r Pwyllgor Llywodraethu ac Archwilio cyn 31 Rhagfyr 2024 i’w hystyried a’u cymeradwyo.